24.03.2010 07:23   Latvenergo ja Eesti Energia peavad iga vabaturukliendi pärast tulist võitlust, mis praeguseks on päädinud sellega, et aprillis müüvad lätlased Eesti suurtarbijaile elektrit 10,5 miljoni ja eestlased 107 miljoni krooni eest, kirjutas äripäev.ee.    Mitukümmend suurtarbijat vahetab aprilli alguses elektrimüüjat, st hülgab Eesti Energia. Nii ostavad uue kuu algusest lätlastelt elektrit Norma, Viisnurk, Tere ja Kreenholm, samuti Estlink 1 projekti vedav AS Nordic Energy Link.    Eleringi juhi Taavi Veskimägi  sõnul näitab avatud tarnijaid vahetavate suurtarbijate hulk, et elektriturg on päriselt käivitumas.